El COR bonifica 7.380 rebuts a Gandia
02 juliol 2019

## El COR bonifica 7.380 rebuts a Gandia02 juliol 2019Última actualització: 14 juliol 2025

![](../gestion/img/CarolaWoodward_1132.JPG)  
  

El regidor delegat de Qualitat Urbana i Serveis bàsics a la Ciutadania, **Miquel Àngel Picornell**, ha comparegut aquest matí en roda de premsa per informar del resultat de l'informe sobre els rebuts que ha bonificat el Consorci de Residus (COR) durant l'últim exercici.

El regidor ha qualificat les dades de la iniciativa com un èxit. "Els veïns han pres consciència de la importància que té el reciclatge i cada vegada utilitzen més els ecoparcs, tant els fixos com els mòbils" va declarar Picornell.

Segons les xifres aportades pel COR, el 2018 van ser uns 15.000 els rebuts bonificats mentre que enguany es bonificaran més de 49.000 rebuts. Això representa un increment del 25% respecte al passat exercici en el nombre d'usuaris que obtindran un descompte en el seu rebut a l'haver demostrat el seu compromís amb el reciclatge.

En total, el COR ha bonificat en tot el seu àmbit 49.122 rebuts, sent 186 els usuaris als quals es descomptaran més de 15 €; 5.490 amb 15 €; 8.015 amb 10 €; i 35.431 amb menys de 10 €.

En el cas de Gandia, s'han bonificat un total de 7.380 rebuts, sent 23 els usuaris als quals es descomptaran més de 15 €; 1.381 amb 15 €; 2.988 amb 10 €; i 2.988 amb menys de 10 €.

Finalment, Picornell ha destacat que la iniciativa beneficia milers de famílies de Gandia, una ciutat que s'ha convertit en una de les ciutats que més recicla. "_Els veïns han pres consciència de la importància que té el reciclatge i cada vegada utilitzen més els ecoparcs, tant fixes com mòbils_".

**Descompte per als usuaris**  
La iniciativa és pionera i està basada en la participació i la implicació de la ciutadania: "El meu compte Ambiental". Cada titular de la unitat on es gira el rebut, presenta el seu DNI cada vegada que va a reciclar a l'ecoparc o eco mòbil. D'aquesta manera, l'individu va guanyant punts ambientals que es convertiran en beneficis econòmics directes en la taxa per tractament de residus del COR.

**Dies i horaris de l'ecoparc móvil fins al 31 d’agost.**  
Dilluns.-  PARC DEL PAIS VALENCIA  08:00-12:00 h.  
Dilluns.-  PARC JOAN FUSTER  de 12:30-16.30 h  
Dimarts.-  c/ LITERAT AZORIN – INSTITUT MARIA ENRIQUEZ   de 08:00-12:00 h  
Dimarts.- PL. DE LA MARINA – GRAU de 16:00-20:00 h  
Dissabte.-  PARC DE L’ESTACIÓ  FRONT ASEPEYO  de 08:00 -16:00 h  
Dissabte.- L’ECOMÒBIL DEL PARC DE L’ESTACIÓ ES TRASLLADA A L’ERMITA DE MARXUQUERA, L’ÚLTIM DISSABTE DE CADA MÉS  de 08:00-16:00 h.  

**Ecoparc o Punt Net del Polígon Alcodar?**

De dilluns a dissabte, de 10 a 19 h.?Diumenge, de 10 a 14 h.